open-index/open-wikipedia-markdown huggingface dataset:
Rama I

**Phra Puttha Yotfa Chulalok**, i Vesten bedre kjent som **Rama I.**, (พระบาทสมเด็จ พระพุทธยอดฟ้าจุฬาโลก, P&#x02B0;rábà&#x02D0;t Sŏmdèt P&#x02B0;rá P&#x02B0;útt&#x02B0;ajôtfá&#x02D0; &#x02A4;ùlalô&#x02D0;k, født 20. mars 1737 i Ayutthaya (Thailand) som Thong Duang, død 7. september 1809 i Bangkok) var konge av Siam (gammelt navn for Thailand) og grunnleggeren av Chakridynastiet.

## Referanser


## Litteratur
* Prince Chula Chakrabongse of Thailand: *Lords Of Life, The Paternal Monarchy Of Bangkok*. Alvin Redman Ltd., London 1960 
* David K. Wyatt: *Thailand – A Short History*. Silkworm Books, Chiang Mai 1984, ISBN 974-7047-44-6
Enspråklighet

**Enspråklighet** er tilstanden å kun være språkdyktig i ett språk.

Innfødte som bor i engelskspråklige nasjoner som Amerikas forente stater, Australia, Storbritannia og New Zealand er ofte enspråklige hele livet. På grunn av det engelske språkets verdensomspennende anerkjennelse, ser flere engelsktalende ingen relevans i å lære seg et andrespråk. Også mange spansktalende land i Latin-Amerika er betraktet for å ha et betydelig omfang av enspråklige blant befolkningen.

## Se også
*Flerspråklighet
Isielva

**Isielva** renner gjennom Djupedalen i Hole og Kjaglidalen i Bærum. Ved Vøyenenga møter den Lomma og blir til Sandvikselva som renner ut i Oslofjorden ved Sandvika. Disse elvene tilhører Sandviksvassdraget. Nedre del av Isielva er lakseførende.

Isielva har et rett elveløp med jevnt fall ned til nedre del, der den kommer over i ei tidligere elveslette på Vøyenenga. Elva får tilsig fra Stovibekken som er lagt i rør i nedre del. Nedbørfeltet er preget av jordbruksområder med noe løvskog. I nedre del er det i dag industriområder, og elveløpet er der endret til et relativt rett elveløp i det noen meandere er blitt borte. Langs Isielva går E16.

## Referanser
Rama II

Kong **Phuttaloetla Nabhalai, Rama II**, senere kjent som  **Buddha Loetla Nabhalai** (født 24. februar 1767 i Amphoe Amphawa i dagens provins Samut Songkhram i Thailand, død 21. juli 1824), var sønn av kong Rama I og dronning Amarindra. Hans styre som konge av Siam fra førte med seg en gjenoppblomstring av thailandsk kunst og kultur, særlig innen litteraturen. Rama II fikk 103 barn med sine mange hustruer.

## Referanser
Osloskjelvet

**Osloskjelvet** var et jordskjelv som inntraff søndag 23. oktober 1904 klokka 11.27. 

## Beskrivelse
Skjelvet ble i størst grad følt i den sørlige delen av Oslofjorden, i området mellom Moss, Halden og Tønsberg, men var også svært merkbart i Oslo, der det blant annet gjorde betydelig skade på Johannes kirke. Med en styrke på 5,4 på Richters skala var dette det nest kraftigste jordskjelvet i Norge inntil jordskjelvet på Svalbard den 21. februar 2008.

Jordskjelvet hadde trolig episenter i Skagerrak, rundt halvannen mil fra både Færder i Vestfold, Akerøya i Østfold og Nordkoster i Strömstad. Det kunne føles så langt unna som i Namsos, Pommern (i dagens Polen), Baltikum og Helsingfors. Skjelvet inntraff midt under gudstjenesten, og det oppsto panikk i mange kirker rundt Oslofjorden, i Sverige og i Aalborg i Danmark, men ingen mennesker omkom. 

Johannes kirke i Oslo, som sto på et dårlig fundament og hadde sprekkdannelser alt før jordskjelvet inntraff, ble så mye skadet av skjelvet at den ble stengt og senere revet. Idd kirke ved Halden ble også sterkt skadet, men den kunne repareres. I Oslo ble dessuten Olaf Norlis bokhandel i Universitetsgata skadet.

Skjelvet er det sterkeste som har rammet Sverige i moderne tid. Seismografen i Uppsala, som var installert tidligere samme år som den første i Skandinavia, ble så hardt skaket at pendelen hoppet ut av ledd og seismografen ikke kunne måle skjelvet. Det ble imidlertid målt av seismografene i blant annet Dorpat (Tartu), Leipzig, Göttingen, Hamburg og Edinburgh. Mange skorsteiner falt sammen, mindre ras ble utløst, og tsunamier oppsto både på den svenske vestkysten og i Vänern og andre innsjøer. To steder ble usikrede jernbanevogner satt i bevegelse, dog uten at de forårsaket noen ulykker.

## Kilder
*Jordskjelv.no: Jordskjelvet som rystet Oslo i 1904 (skrevet av Conrad Lindholm, NORSAR, 24. oktober 2004, besøkt 2. oktober 2012)
*Jordskjelv.no: Jordskjelvet i Oslo i 1904 (besøkt 2. oktober 2012)
*Digitalt fortalt: «Det store jordskjelvet den 23 oktober 1904. Med Edvard Munch i Horten» (skrevet av Lasse Jacobsen, Munch-museet) (besøkt 9. mars 2012)
*Artemisia: Johannes kirke, Akersgaten 2  (besøkt 2. oktober 2012)
*Aftenposten: Jordskjelvet som brøt søndagsfreden (24. oktober 2004, oppdatert 20. oktober 2011, besøkt 2. oktober 2012)
*Svenska Dagbladet: Skalvet 1904 Sveriges värsta på tusen år (15. januar 2005, oppdatert 14. mars 2011, besøkt 2. oktober 2012)
*Helsingborgs Dagblad: Jordskalf (24. oktober 1904)
*E.G. Harboe: Jordrystelserne i Danmark ved det skandinaviske Jordskælv den 23. Oktober 1904
*Idd og Enningdalen Historielags nettside: Idd kirke og jordskjelvet i 1904
Rama V

:*Denne artikkelen omhandler kong Chulalongkorn (Rama V) av Thailand, for artikkelen om universitetet som bærer navnet hans, se [[Chulalongkornuniversitetet]]*

**Chulalongkorn** (*Rama V*, født 20. september 1853, død 23. oktober 1910) var konge av Siam fra 1868 til 1910. Han tilhørte Chakridynastiet.

Kong Chulalongkorn anses å være den konge som ble skattet høyest av thailenderne. Han betraktes, i likhet med sin far, som det moderne Thailands far, og dette til tross for, eller takket være, at han avsto større områder enn det som noensinne tidligere var gått tapt for landet. Han avsto Laos, deler av Kambodsja samt de nordligere delene av Malakkahalvøya i dagens Malaysia. Men dermed ble landet heller aldri kolonisert, som et av få i Asia.  

Som femtenåring besteg Chulalongkorn den siamesiske trone, men på grunn av sin unge alder fikk han sin fars bror som formynder. Under sine fem år med formyndere ble han utdannet av en engelsk guvernante, Anna Leonowens, i litteraturhistorie, språk og kunst.

Kongen avskaffet ved lov dødsstraffen, slaveriet og den etter hans mening overdrevne bukkingen. Han tilsatte et kongelig regjeringsråd, *[[Sangharådet]]*, og foreskrev grunnskole også for piker.

Chulalongkorn ble 23. november 1884 utnevnt til storkors av St. Olavs Orden. Kongen besøkte Norge sommeren 1907. Kong Olav av Norge forklarte til journalist Kjell Arnljot Wig i boken *Kongen ser tilbake* at Chulalongkorn «var bitte liten», og at han hadde, før han kom til Norge, uttrykt forbauselse over «de nordiske monarkenes beskjedne haremer». Han hadde ifølge kong Olav trodd at hoffdamene hadde hatt denne rollen.

## Referanser


## Litteratur
*
St. Olafs kirke (Balestrand)

**St. Olafs kirke** er en anglikansk kirke i Balestrand i Sogn og Fjordane. Kirken som også kalles *den engelske kirken* ble bygd i 1897, som en stavkirkeetterligning. Den har 95 sitteplasser.

## Historie

På den siste halvdelen av 1800-tallet var Balestrand en populær plass for engelske turister. En av disse var den engelske prestedatteren og klatrepioneren Margaret Sophia Green. Hun trivdes svært godt både med de norske fjellene og med nordmenn, og giftet seg i 1890 med Knut Kvikne, hotellverten på Kviknes Hotel i Balestrand. Margaret fikk tuberkulose, og døde i 1894. På dødsleiet fortalte hun mannen sin at hun hadde en drøm om at det skulle bygges en engelsk kirke i Balestrand.

Knut Kvikne fikk skilt ut en tomt fra Kvikne hotel sin store tomt, og med hjelp av generøse pengegaver fra to amerikanske kvinner kunne byggingen ta til. Kirken ble vigslet bare tre år etter Margaret sin død. 

## Bygningen
Kirken ser fra utsiden ut som en stavkirke, men med liggende panel. Den har to spir, ett over koret og ett over takrytteren midt på kirkeskipet. Takrytteren er dekorert med to dragehoder. Selve koret er apsisformet.

## Glassmalerier
I koret er det ni glassmalerier med helgenmotiv. Av disse helgenene er det tre norske helgener; Sankt Olav, Sankt Hallvard og Sankt Sunniva. De andre er Maria, Jesu mor, Sankt Columba, Sankt Clemens, Sankt Margaret, Sankt Svithun og Sankt Georg. 

Fil:Glassmaleri St. Olaf church1.JPG|Sankt Margaret, Sankt Columba, Sankt Sunniva
Fil:Glassmaleri St. Olaf church2.JPG|Sankt Clemens, Sankt Olav, Sankt Maria
Fil:Glassmaleri St. Olaf church3.JPG|Sankt Svitun, Sankt George, Sankt Hallvard 


## Inventar

### Altertavle
Altertavlen er fra 1897 og viser den oppstandne Kristus. Den er malt av Emma Pastor Normann.

### Fane med bilde
Kirken har en fane med bilde av St. Olav. Fanen er sannsynligvis fra 1897.

### Portrett av Margaret Sophia Green Kvikne
Like innenfor inngangsdøren henger et malt portrett av Margaret Sophia Green Kvikne, som ble navnet hennes etter at hun giftet seg.

### Minneplate i messing
Minneplaten har inskripsjonen *The Mountains shall bring Peace*. Dette er hentet fra Salme 72, og var et svært viktig bibelvers for den klatreinteresserte Margaret.

## Bruk i dag
Kirken blir brukt til anglikanske gudstjenester på engelsk i sommerhalvåret. Hver søndag er det da tre gudstjenester. Det er også gudstjenester i ukedager og på helgendager når det er prester tilstede.

Kirken blir drevet av gaver fra turistene, og prestene som tjenestegjør i kirken er engelske prester som jobber gratis. Kvikne hotel gir dem gratis kost og losji, noe de har gjort siden kirken ble vigslet.

Kirken ligger under biskopen av Gibraltar. Denne biskopen har sete i London og har ansvar for alle kirkesogn utenfor Storbritannia. I Norge er det hovedpresten av de anglikanske prestene som har det lokale ansvaret.

## Litteratur
* Aaraas,Margrethe Henden; Djupedal, Torkjell; Vengen, Sigurd; Forsund, Finn Borgen, *På kyrkjeferd i Sogn og Fjordande – 2. Sogn*, Selja Forlag, Førde, 2000. ISBN 82-91722-14-5

## Eksterne lenker
* Fylkesarkivet i Sogn og Fjordane 
* Fylkesleksikon for Sogn og Fjordane
Rama VIII av Thailand

**Ananda Mahidol**, i Vesten bedre kjent som **Rama VIII** (født 20. september 1925 i Heidelberg i Tyskland, skutt 9. juni 1946 i Bangkok i Thailand), var konge av Thailand fra 2. mars 1935 til sin død. 

## Biografi
Han var sønn av prins Mahidol Adulyadej og hans kone Srinagarindra. Mahidol Adulyadej var sønn av kong Chulalongkorn.

Han ble funnet skutt på sitt soveværelse i det kongelige palass, kort tid før han skulle reise til USA, før han skulle reise videre til Sveits for å fortsette sine studier. Det er fremdeles omdiskutert om han døde ved et uhell, begikk selvmord, eller ble myrdet. Blant de mystiske omstendighetene er det blant annet det faktum at han ble skutt liggende i sengen, noe som anses for å være uvanlig for mennesker som begår selvmord, og at pistolen han brukte var meget tung, og hadde en god sikringsmekanisme, hvilket utelukker at han døde på grunn av et uhell i håndteringen av pistolen. 

Han ble etterfulgt av Kong Bhumibol Adulyadej.

## Referanser
Hangzhoubuktbroen

**Hangzhoubuktbroen** (*Hangzhou Bay Bridge*, kinesisk:  杭州湾大桥, pinyin: *Hángzhōu Wān Dàqiáo*) er en lang bro over Hangzhoubukten på Kinas østkyst. Den går fra Cixi, en by 25 km nordvest fra Ningbo, nordover til Jiaxing. Dermed forkorter den kjøreavstanden mellom disse punktene fra 400 km til 80 km. Med en lengde på 36 km er dette den lengste havsbroen i verden. Byggverket består blant annet av to skråkabelbroer med spenn på henholdsvis 448 m og  318 m. 

Byggingen av broen begynte 8. juni 2003. Begge brodelene ble sammenknyttet 26. juni 2007. Broen ble åpnet for trafikk i mars 2008. 

Broen består av en seksfils motorvei med en hastighetsbegrensning på 100 km/h. Broen forkorter reiseveien mellom Shanghai og Ningbo med 180 km.

## Eksterne lenker
* 
* Hangzhou Bay Trans-oceanic Bridge
* Satellite Photo from Google Map
Hangzhou bay bridge website https://web.archive.org/web/20120226183746/http://www.hangzhoubaybridge.com/bridge.asp
Dalane Miljøverk

**Dalane Miljøverk AS** er et renovasjonsselskap for kommunene Bjerkreim, Eigersund og Sokndal i Rogaland fylke. Selskapet omtales også som DIM.

DIM har hovedkontor på Svåheia der håndteres avfallsfraksjoner fra bedrifter og virksomheter. For privat husholdninger og hytter har vi avfallsstasjoner på Vikesdal i Bjerkreim, Tengsareid i Eigersund og Rekeland i Sokndal. 

Selskapet skal vareta og utføre eierkommunenes lovpålagte oppgaver innenfor avfallssektoren, herunder også innsamling og behandling av kloakkslam  fra private husholdninger. Selskapet kan også utføre annen  avfalls relatert virksomhet på forretningsmessig grunnlag  etter styrets vurdering. Selskapet skal drive sin virksomhet  etter forretningsmessige prinsipper.

Selskapet har base og kontor på Svåheia i Eigersund kommune, 12&nbsp;km sør for Egersund sentrum.  Selskapet har også Avfalls-/Gjenvinningstasjoner i Vikesdal, på Tengsareid og Rekeland

Selskapet er basert på **Dalane Miljøverk IKS** (DIM) som var et interkommunalt renovasjonsselskap for kommunene Bjerkreim, Eigersund og Sokndal i Rogaland fylke. Selskapet er nå omformet fra IKS til AS, og virksomheten drives nå under navnet Dalane Miljøverk AS. Selskapet drev med avfallsinnsamling, slamtømming og avfallsdeponi.  Avfallsdeponiet drives nå av selskapet Svaaheia Avfall AS

## Eksterne lenker
* Dalane Miljøverk, historisk side
*Dalane Miljøverk
Brent Noon

**Brent Noon** (født 1971) er en amerikansk tidligere kulestøter som vant det amerikanske studentmesterskapet (NCAA) tre ganger på rad fra 1992 til 1994. 

## Karriere
I april 1992 ble Noon utestengt fra alle idrett for å ikke stille til påkrevet *utenfor konkurranse* dopingtest. Den amerikanske studentidretten var på den tiden uavhengig av det internasjonale forbundet (IAAF), og Noon kunne i utestengelsesperioden konkurrere på vegne av skolen sin (University of Georgia), men ikke i internasjonale konkurranser. Familien Noon saksøkte det amerikanske friidrettsforbundet (USTF) og argumenterte for at de ikke visste at den unge Brent Noon, 21 år gammel, var med på dette testprogrammet, og at de faktisk hadde møtt til testing, bare noen få minutter for sent. De mente at USTF var for strenge og ikke hadde juridisk hold i en utestengelse. Videre mente de at utestengelsen hadde ødelangt Brent Noons muligheter for å kvalifisere seg til de Olympiske leker på hjemmebane i Atlanta i 1996. Familien Noon vant saken og fikk en erstatning på nær 1 mill dollar.

I 1993 søksøkte Noon også friidrettstreneren til universitetet UCLA, Art Venegas, treneren til blant andre John Godina. Påstanden var at Venegas hadde spredt rykter om at Noon hadde brukt anabole steroider. Partene kom til forlik i saken.

Noons offisielle bestenotering ifølge IAAF 21.47 meter fra 1995, selv om han støtte 21,67 meter under NCAA-mesterskapet i Boise, Idaho i 1994. Det internasjonale friidrettsforbundet har ikke godkjent Noons resultater fra 1994 siden han i den perioden var utestengt fra alle konkurranser i IAAFs regi. Under NCAA-mesterskapet i Boise, Idaho i 1994 ble nordmannen Kjell Ove Hauge nummer to, med 20,07 meter, mens John Godina ble nummer tre.

## Referanser

## Eksterne lenker
*
Isioma Daniel

**Isioma Nkemdilim Nkiruka Daniel** (født 1981) er en nigeriansk journalist som i 2002 med sin nyhetsartikkel som involverte den islamske profet Muhammed, satte i gang religiøse opptøyer og forårsaket at en fatwa ble utstedt for å ta hennes liv.
## Biografi
Isioma Daniel studerte journalistikk og politikk i tre år på *University of Central Lancashire*, der hun ble uteksaminert sommeren 2002. Før dette gikk hun på *The Bells comprehensive secondary school* - den tidligere presidentens skole - Olusegun Obasanjo. Hennes første jobb som journalist var på *[[Thisday]]*, en Lagos-basert nasjonal dagsavis. Som motejournalist skrev hun den 16. november 2002 en artikkel om Miss World-konkurransen som skulle holdes i Nigeria senere samme år. Når hun beskrev motstanden mot konkurransen fra det nigerianske muslimske samfunnet kom hun med følgende kommentar:

:"Muslimene trodde det var umoralsk å få 92 damer til Nigeria og be dem fryde seg i forfengelighet. Hva ville Mohammed synes om det hele? Han ville vel valgt en av dem til sin kone"

Ifølge Daniel ble setningen lagt til i siste øyeblikk som en morsom kommentar, som ikke skulle tas seriøst eller noe å ta seg nær av. Det skulle vise seg at hun tok feil. Utgivelsen av artikkelen utløste voldelige og religiøse opptøyer som førte til at flere enn 200 mennesker ble drept, 1000 ble skadet og 11000 ble hjemløse. Kontorene til *Thisday* i Kaduna ble påtent, til tross for avisens dementi på forsiden og gjentatte beklagelser.

Daniel sluttet i avisen dagen etter at artikkelen hennes ble utgitt. Kort tid etter forlot hun landet og reiste til Benin, fordi hun fryktet for sin sikkerhet og for forestående avhør av State Security Service (det nigerianske statspolitiet).

26. november 2002 ble det av det islamistiske styret i den nigerianske staten Zamfara, utstedt en fatwa mot Isioma Daniel. Underdirektør i Zamfara, Mamuda Aliyu Shinkafi, leste opp fatwaen på lokal radio:

:"Som Salman Rushdie, kan Isioma Daniels blod flyte. Det er opptil enhver muslim å avgjøre om en ønsker å følge fatwaen og drepe skribenten som en religiøs plikt."

Selv om den nigerianske regjeringen anklaget dommen for å være grunnlovsstridig og ugyldig, var muslimske ledere splittet i sitt syn på dens gyldighet. Noen argumenterte med at den etterfølgende tilbaketrekkingen og beklagelsen betød at fatwaen var upassende.

Isioma Daniel flyttet senere til Norge, der hennes nye bosted ble beskyttet av *Committee to Protect Journalists* og Amnesty International.
Isioma Daniel jobber nå som journalist for den norske dagsavisen *[[Stavanger Aftenblad]]*, hvor hun ble invitert til å jobbe nesten med en gang hun ankom Norge. Hun snakker nå flytende norsk.

## Se også
* Vebjørn Selbekk

## Referanser
Monacos Grand Prix 2007

**Monacos Grand Prix 2007** var et Formel 1-løp arrangert den 27. mai 2007 på Circuit de Monaco i Monte Carlo. Det var det femte løpet i Formel 1-sesongen 2007.

Løpet ble en oppvising av McLaren-førerne Fernando Alonso og Lewis Hamilton. De passerte alle konkurrentene med en runde, unntatt Felipe Massa i Ferrari, som dog var 69,1 sekunder bak vinneren i mål. Kimi Räikkönen, som hadde problemer under kvalifiseringen, startet fra 16. startposisjon og klarte å kjøre seg opp til en åttendeplass og ett mesterskapspoeng. Etter løpet delte dermed Alonso ledelsen i førermesterskapet med Hamilton, som tok sin femte strake pallplassering.

Dagen etter løpet startet FIA en granskning av om McLaren gjennom teamordre hadde nektet Hamilton å kjøre forbi Alonso, slik at spanjolen vant løpet. FIA besluttet senere at McLarens løpsstrategi ikke brøt med regelverket, og ingen straff ble gitt.

## Klassifisering
### Kvalifisering

**Noter til tabellen:**
# David Coulthard ble straffet for å ha blokkert Heikki Kovalainen, og fikk dermed ikke lov å delta i den siste kvalifiseringsrunden. Han ble flyttet to plasser lenger bak på startrekken og måtte starte løpet fra trettende startposisjon. Jenson Button, som hadde kvalifisert seg til 11. posisjon i del 2, kunne dermed delta i den siste kvalifiseringsrunden.

### Løpet

**Noter til tabellen:**
# Christijan Albers brøt løpet, men ble likevel klassifisert ettersom han hadde fullført mer enn 90% av løpsdistansen.

## Eksterne lenker
*
Privilegium Minus

**Privilegium Minus** er et dokument utstedt av keiser Frederik Barbarossa den 17. september 1156. Det inkluderer ophøyelsen af markgrevskapet Østerrike til et hertugdømme. Dokumentets mottager var keiserens onkel på farssiden, Henrik 2. «Jasomirgott». Østerrike fortsatte dermed å være len under Huset Babenberg. Anvisninger medførte, at arvefølgen også kunne gå gjennom kvinnelige medlemmer av hertugfamilien, og i fall det ikke ble født noen arvinger hadde hertugen rett til å peke ut en etterfølger (*Libertas Affectandi*). Hertugen var forpliktet til å medvirke ved Riksdagen, men begrenset til de saker det ble sammenkalt til i Bayern. Østerrike var også kun forpliktet til å stille med tropper til keiseren i kriger i dets omegn.

Privilegium Minus må ses i lys av den langvarige konflikten mellom Huset Hohenstaufen og Huset Welf, som keiseren, som var etterkommer av begge slektene, ønsket å få en slutt på. Hertugdømmet Bayern, som Babenbergerne hadde kontrollert siden 1139, ble gitt tilbake til Henrik Løve fra Huset Welf. Som erstatning for tapet blev Østerrike ophøyet til et hertugdømme.
Walther Tore Holm

**Walther Tore Holm** (født 7. april 1932, død 8. desember 2003) var en norsk investor, forretningsmann og mangemillionær.

Holm vokste opp og levde det meste av sitt liv på Strømmen utenfor Oslo.

Som 15-åring dro han til sjøs og fikk lære livets harde hverdag om bord på norske skip i utenriksfart. Siden drev han med transport og hadde etterhvert mange biler i stallen før han startet entreprenørselskapet, Strømmen Maskindrift AS (senere Maskindrift AS). Som maskinentreprenør i en travel vekstperiode i 1960- og 1970-årene, fikk Holm og hans kompanjonger en lang rekke store og viktige anleggsarbeid, ikke minst det mangeårige arbeidet for Nedre Romerike Vannverk og RA2 på Lillestrøm.

På slutten av 1990-tallet solgte Holm Maskindrift AS delvis til Peab og delvis til VA Drill AS (Pål H. Henriksen). Salget foregikk bruddvis over en lengre periode.

Holm hadde forøvrig eierinteresser og styreverv i flere selskaper. Også utenfor landet, bl.a. i Ukraina. Han var også eiendomsinvestor og samarbeidet både med Skedsmo kommune og private selskaper om eiendomsutvikling.
Fra begynnelsen av 1990-tallet og ut sitt liv var Holm alltid høyt repressentert i avisenes ligningstopper for Skedsmo kommune.

I 2006, etter Holms død havnet familien i medias og Økokrims søkelys i forbindelse med vannverkskandalen på Romerike.  I granskningsrapporten fremkommer det at Walther Holm gjennom 30 år har hatt et nært samarbeide med tidligere vannverksdirektør og nå korrupsjonsdømte, Ivar T. Henriksen og har vært svært delaktig i tappingen av vannverksselskapene (NRV/RA-2). Det hevdes også at han har solgt eiendommer og aksjer til Henriksens nærmeste for millioner av kroner til underpris. Det antydes i rapporten at dette var for at hans selskap, Maskindrift AS skulle få store anleggsoppdrag uten å delta i anbudsrunder. Grunnet foreldelse ble det aldri tatt ut noen siktelse mot Holm eller hans selskaper.

De siste årene av sitt liv drev han en stadig nedtrapping av sitt virke.

Holm døde i sitt hjem på Strømmen 8. desember 2003. Han etterlot seg sin kone, datter og tre voksne barnebarn.

## Eksterne lenker
* Direkte lenke til granskningsrapporten
* «Det kan være penger gjemt et sted», artikkel om «Vannverkssaken», *Aftenposten*, 25. januar 2010
Kjersti Bache

**Kjersti Bache** (født 1960) er en tidligere programleder på TV 2. 

Backe var en av originale programlederne i TV 2s ''God morgen, Norge!'' fra 1994 til 1995. Hun har tidligere arbeidet i Larvik ''Morgenavis''*, [[Det Nye]]*, initiert et ukemagasin for Orkla-konsernet og vært med på ''Dagbladets'' fredags- og lørdagsmagasiner. Bache har arbeidet som journalist i *[[Østlands-Posten]]* siden mai 2006, hvor hun har arbeidet med featurestoff og lørdagsreportasjer. Bache har redaktøransvaret for "Bøk", et nytt spesialmagasin fra Østlands-Posten. Første nummer utkom 29. februar 2008.

Kjersti Bache er søster av forretningsmannen Bjørn Abraham Bache.

## Bibliografi
* Bache, Kjersti: *Armerte kvinner – en skapelsesberetning* (1996)
* Ludl, Edgar og Bache, Kjersti: *Ludls fisk og skalldyr* (2002)

## Eksterne lenker
* Vignett og starten på den første sendingen 24. oktober 1994 - YouTube.com
Fylkesvei 2250

**Fylkesvei 2250** går mellom Utgardsgården og Næverrøsta i Tynset kommune.

Frem til 2019 hadde veien betegnelsen fylkesvei 718 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 

*
Fylkesvei 718 (andre betydninger)

I Norge finnes **fylkesvei 718** i de følgende fylkene:

*Fylkesvei 718 (Hedmark)
*Fylkesvei 718 (Rogaland)
*Sør-Trøndelag (primær fylkesvei)
Republikken Ambrosia

**Republikken Ambrosia** (italiensk: Repubblica Ambrosiana) var en stat som ble opprettet da den siste Viscontihertugen Filippo Maria Visconti døde. Republikken erstattet for en kort periode hertugdømmet Milano, men eksisterte bare i årene 1447 til 1450, da hertugdømmet ble gjenopprettet.
Politiskolen 2 – Deres første oppdrag

***Politiskolen 2 – Deres første oppdrag*** (originaltittel: *Police Academy 2: Their First Assignment*) er en amerikansk filmkomedie fra 1985 med Steven Guttenberg, Bubba Smith, David Graf og Michael Winslow i hovedrollene. Regi er ved Jerry Paris.

*Politiskolen 2* er en oppfølger til *[[Politiskolen (film)|Politiskolen]]* fra 1984.

## Handling
I 16. politidistrikt går alt over styr. En vill og ondskapsfull bande herjer i gatene, og stasjonens trette og gamle tjenestemenn står maktesløse. Stasjonens vaktsjef gjør alt han kan for å forverre situasjonen, slik at han selv kan bli sjef. Det er et eneste stort kaos inntil kapteinen for distriktet henvender seg til sin bror etter hjelp – og da slipper det glade vanvidd løs! For broren Lassard er kommandanten på Politiskolen, og hans ypperste rekrutter Mahoney, Hightower, Tackleberry og Hooks (avgangsklassen fra 1984) kommer det 16. distrikt snart til unnsetning. Gjengen som herjer i distriktet ledes av en antisosial skrulling med talefeil, kalt Zed (Bob Goldthwait). Gjengen viser seg å være vanskeligere å bekjempe enn antatt, og derfor forsøker politiet å infiltrere gruppen.

## Om filmen
*Politiskolen 2* ble en stor suksess, til tross for at den ikke ble like populær som den første filmen. Den innbrakte over $55 millioner på kino i USA alene, noe som gjorde det den til den 11. mest sette filmen i USA i 1985. *Politiskolen II* regnes som den mest suksessfulle av oppfølgerne, og etter denne gikk suksessen til denne filmserien gradvis nedover, både økonomisk og kvalitetsmessig.

## I rollene
*Steve Guttenberg – Officer Carey Mahoney 
*Bubba Smith – Officer Moses Hightower 
*David Graf – Officer Eugene Tackleberry 
*Michael Winslow – Officer Larvell Jones 
*Bruce Mahler – Officer Douglas Fackler 
*Marion Ramsey – Officer Laverne Hooks 
*Colleen Camp – Sgt. Kathleen Kirkland 
*Howard Hesseman – Capt. Peter 'Pete' Lassard 
*Art Metrano – Lt. Mauser 
*George Gaynes – Cmdt. Eric Lassard 
*Bob Goldthwait – Zed 
*Lance Kinsey – Sgt. Proctor
*George R. Robertson – Chief Henry Hurst

## Referanser


## Eksterne lenker
*
Wegger Chr. Strømmen

**Wegger Christian Strømmen** (født 1959) er en norsk jurist og diplomat. 

Han er utdannet jurist og har tidligere arbeidet blant annet som statssekretær for Knut Vollebæk i Kjell Magne Bondeviks første regjering og har tidligere tjenestegjort som diplomat i Tel Aviv, Genève og New York. Fra 2007 til 2013 var han ambassadør ved Norges ambassade i Washington, etter sin tidligere sjef, Knut Vollebæk. Fra 2013 til 2014 var han politisk direktør i Utenriksdepartementet, deretter utenriksråd fra 2014 til 2018. I perioden 2019-2023 var han Norges ambassadør i Storbritannia. Fra 2023 er Strømmen ambassadør i Finland. 
 
Strømmen ble i 2006 utnevnt til ridder av 1. klasse av Den Kongelige Norske Fortjenstorden. I 2017 ble han tildelt storkors av Den islandske falkeorden i forbindelse med statsbesøket til Islands president i Norge. I 2018 ble han utnevnt til kommandør med stjerne av Den Kongelige Norske St. Olavs Orden.

Strømmen er oppvokst i Bøkelia i Larvik, hvor han var bosatt frem til han fullførte videregående skole.

## Referanser


## Eksterne lenker
* 
*  regjeringen.no
*  abcnyheter.no  – intervju og biografi
*  op.no – intervju og biografi
Huset Welf

**Huset Welf** (italiensk: *guelfi*, engelsk: *Guelph*) var en tysk fyrsteslekt fra Sachsen som i forbund med pavemakten bekjempet hohenstaufiske keiserne og tilhengerne deres. Fra denne slekten har det kommet mange tyske og britiske monarker fra 1000- til 1900-tallet, og tsar Ivan VI av Russland på 1700-tallet.

Welf var en tysk fyrsteslekt, kjent siden 900-tallet og egentlig en gren av den italienske slekten Este. Welferne satt fra 1070 som hertuger i Bayern. En av de mest kjente welferne er Henrik Løve som havnet i konflikt med den tysk-romerske keiseren, men den eneste welferen som selv ble keiser, var Otto 4.

Siden welferne tok ledelsen blant opprørerne mot keiserne, kom etter hvert navnet *Welfer* (på italiensk *guelfi*) til å bli brukt om keiserens motstandere og pavens tilhengere. Dette partiet tiltrakk hovedsakelig kjøpmenn og håndverkere, lavadel slik som Dantes familie i Firenze. Keiserens aristokratiske tilhengere fikk betegnelsen *ghibellinere* etter Waiblingen, keiserens festning. 

En av de mest berømte welferne var hertug Henrik Løve, den gang en av Tysklands mektigste.

## Referanser


## Se også
* Ghibellinerne og guelferne

## Eksterne lenker
* Die Welfen, offisiell tysk nettsted
* Succession laws in the House of Welf
Pereslavl-Zalesskij

**Pereslavl-Zalesskij** (russisk: Пересла́вль-Зале́сский &ndash; kan oversettes som «Pereslavl, som ligger bak skogene») er en by i Jaroslavl oblast i Russland. Den ble kalt Perejaslavl frem til 1400-tallet. Byen ligger på sørøstbredden av Plesjtsjejevosjøen ved munningen av elva Trubezj. Innbyggertall: 42&nbsp;900 (2005 est.), 43&nbsp;379 (folketelling 2002).

Pereslavl-Zalesskij ble grunnlagt i 1152 av Fyrst Jurij Dolgorukij som en prosjektert hovedstad for Zalesje. I tiden 1175&ndash;1302 var byen senter for Fyrstedømmet Pereslavl (Zalesskij). I 1302 ble byen en del av Storfyrstedømmet Moskva. Pereslavl-Zalesskij ble ødelagt flere ganger av mongolene fra midten av 1200-tallet til tidlig på 1400-tallet. 1611&ndash;1612 ble byen igjen ødelagt under den polske invasjonen. 

I årene 1688&ndash;1693 bygde Peter den store sin berømte «gøyale flotilje» på Plesjtsjejevosjøen for sin egen fornøyelse, inkludert den såkalte Peters lille båt, som skulle bli sett på som en forløper til den russiske marine. *Botik* (liten båt)-museet forteller historien til den første russiske flåten, og har også en av de opprinnelige modellbåtene i sin samling.

Pereslavl-Zalesskij er kjent for sine historiske bygninger, herunder:

* Spaso-Preobrazjenskij katedralen i hvit stein (1152&ndash;1157)
* Metropolitten Peters kirke (1585)
* Troitse-Danilov klosteret (1500- til 1700-tallet)
* Nikitskijklosteret (1500- til 1800-tallet)
* Feodorovskijklosteret (1500- til 1800-tallet)
* Goritskijklosteret (1600- til 1700-tallet).

Byen huser også Institutt for Programsystemer, som er underlagt Det russiske vitenskapsakademi.


Nikolsky Cathedral Pereslavl.jpg|Nikolskijkatedralen i Pereslavl-Zalesskij
Assumption Cathedral in Goritsky Monastery in Pereslavl.jpg|Maria Himmelfarts-katedralen i Goritskijklosteret
Gate Church Goritsky Monastery.jpg|Portkirken i Goritskijklosteret


## Eksterne lenker
* 
* Fotos fra Pereslavl-Zalesskij 
* Guide til Pereslavl
Aage Kabell

**Aage Kabell** (født 1920, død 1981) var en dansk litteraturforsker, og professor i litteratur i Aalborg. Kabell debuterte med *Kierkegaardstudiet i Norden* (1948). I 1952 tok han  doktorgraden på *Studier i metrik*. 

I Norge er han mest kjent som «den danske Wergelandsforskeren». Kabell har bl.a. skrevet *Wergeland*, ett omfattende tobinds verk om den norske forfatteren Henrik Wergeland som kom i 1956/57.

## Referanser


## Kilder
*Artikkel i Dansk biografisk leksikon
*Liste hos litteraturpriser.dk
Målselva

**Målselva** er hovedelva i Målselvvassdraget og ligger i Målselv kommune i Troms fylke. Den blir dannet ved samløpet av Divielva (fra Dividalen) og Rostaelva (fra Rostadalen), og renner ut i havet i bunnen av Målselvfjorden, en sidefjord til Malangen. Elva er  lang ( medregnet Rostaelva), og har et nedbørfelt på . Middelvannføringen ved munningen er .

Tamokelva, Fjellfrøselva, Kirkeselva, Kjærrelva, Barduelva, Andselva og Takelva renner ut i Målselva i løpet av sin ferd igjennom Målselvdalen. Like før samløpet med Barduelva danner elva Målselvfossen, Norges nasjonalfoss. Målselva regnes som ei av Norges beste lakseelver, og er lakseførende helt opp til Divielva, mer enn 10 mil fra havet.

Målselvutløpet naturreservat ble opprettet i 1995 og ble ramsarområde i 2011. Vassdraget ble i 1973 vernet mot ytterligere kraftutbygging i Verneplan I for vassdrag. Vernet gjelder ned til Målselvas samløp med Barduelva ved Bardufoss.

## Referanser




## Eksterne lenker
*
Studenterforbundet

**Studenterforbundet** var den studentgruppa som våren 1832 brøt ut av Det Norske Studentersamfund. Forfatteren Johan Sebastian Welhaven var en sentral person i utbrytergruppa. Advokat og politiker Frederik Stang tilhørte også denne flokken av moderat-konservative som ønsket å ta vare på det kulturelle og språklige fellesskapet med Danmark. Studenterforbundet mente bl.a. også at embetsstanden fortsatt skulle styre utviklinga i landet. Studenterforbundet grunnla tidsskriftet *Vidar*.

Studenterforbundets fremste opponent var Henrik Wergeland.

Intelligenspartiet eller «Troppen» sprang i neste omgang ut av Studenterforbundet, mens *[[Den Constitutionelle]]* overtok som talerør etter *Vidar*.
VM i bandy 2004

**Bandy-VM 2004** ble arrangert i Sverige mellom 1. og 8. februar. Det var det 24. verdensmesterskapet i bandy. I A-gruppen deltok fem lag, først ble det spilt en enkeltserie der alle lagene møttes en gang og de fire første lagene gikk til semifinale. Kampene ble spilt i Västerås, Uppsala, Stockholm, Sandviken og Grängesberg. Finland ble verdensmestere for første gang, de beseiret Sverige i finalen med 5-4 etter sudden death. B-gruppen med seks lag ble arrangert på Városligeti Műjégpálya i Budapest i Ungarn mellom 25.-28. februar.

## Resultat

## Tabell

 

### Semifinaler

### Finaler

## Medaljer

## Kilder
* World Championships 2003/04 bandysidan.nu, besøkt 7. august 2018
Blå valmuesøster

__NOTOC__
**Blå valmuesøster** (*Meconopsis betonicifolia*) kan bli opptil en meter høye, vokser omkring 3500 – 4500 moh. i Himalaya. Blå valmuesøster er en staude, i motsetning til flere andre meconopsis-typer, som er *[[Semelparitet og iteroparitet|monokarpe]]*, det vil si at de blomstrer bare én gang etter flere års vekst, for så å dø.

Blomsten ble først beskrevet av den franske misjonæren père Delavay i 1886. Botanikeren og oppdageren Frank Kingdon-Ward brakte med seg frø tilbake til Europa til 1924, og planten ble vist frem på botaniske utstillinger i London og Edinburgh. 

## Referanser


## Kilder
* Tønsberg, Tommy (2009) *Hageselskapets staudebok : 270 stauder for norske forhold*. Oslo, Cappelen Damm. ISBN 978-82-02-29574-5

## Eksterne lenker
*
Pamflett

En **pamflett** er en liten bok eller hefte som ikke er innbundet. Andre navn er brosjyre eller flyveblad. Den kan bestå av et enkelt stykke papir som er blitt trykt på begge sider og brettet et antall ganger.

UNESCO krever at en utgivelse er på minst 5 sider og maksimalt 48 sider uten innbindingssider for at det kan kalles en pamflett.

## Etymologi
Ordet pamflett er avledet fra engelske *pamphlet* i betydningen et lite skrift uten omslag. Det kom inn i mellomengelsk en gang rundt 1387 som *pamphilet* eller *panflet*. Dette hadde sin opprinnelse i *Pamphilus, seu de Amore* («Pamphilus: eller, Angående kjærligheten»), et kort latinsk, elegisk-komisk kjærlighetsdikt fra 1100-tallet. Dette diktet var meget populært og reprodusert i omfattende grad, og dets navn ble opptatt i engelsk, og ved slutten av 1300-tallet hadde det fått betydningen for enhver tekst som var kortere enn en bok. Ordets mer innsnevrede og moderne betydning er «uinnbundet bok» og «kontroversielle tekster». Pamphilus' navn er avledet fra gresk i betydningen «venn av enhver».

Den moderne betydningen av en avhandling som omhandler et samtidig eller dagsaktuelt emne var et produkt av de opphissede diskusjonene og smedeskriftene, ofte anonyme, som ledet opp til den engelske borgerkrigen. Denne meningen gjorde seg gjeldende fra 1642. I en del europeiske språk annet enn engelsk har denne snevrere betydningen av et debattskrift blitt gjeldende, sammenlign franske *libelle*, fra latinsk *libellus*, «liten bok». På tysk, fransk og italiensk har pamflett ofte hatt nedsettende betydning i form av baktalende, ærekrenkende smedskrift eller religiøs propaganda, men mer nøytrale oversettelse av engelske pamflett er *flugblatt* og *broschüre* på tysk, og som også finnes på norsk som *flygeblad* og *brosjyre*. Tilsvarende *fascicule* på fransk. På russisk og rumensk finnes henholdsvis *памфлет* og *pamflet*. Dette har også betydningen en tekst som er propaganda eller satire, og kan best oversettes med brosjyre, hvilket er *Брошюра* på russisk og *broşură* på rumensk.

På spansk er *panfleto* en kort tekst eller nidskrift som generelt er aggressivt eller ærekrenkende. Ved dets utvidede mening er det ofte benyttet for politisk propaganda. Det bør således ikke forveksles med engelsk *pamphlet*, som det er avledet fra, som ikke inneholder de negative konnotasjonene i det spanske ordet og som mer korrekt bør oversettes til spansk som *folleto*. 

På norsk har pamflett betydningen brosjyre, flygeblad (ofte med politisk innhold), og smedeskrift. På engelsk kan pamfletter inneholde alt fra informasjon om kjøkkenutstyr til medisinsk informasjon, men på norsk er den slags innhold gjerne betegnet som brosjyrer. Pamfletter har lenge vært viktige redskaper for politiske protester og politiske kampanjer ettersom de er billige å produsere og lette å distribuere. Hvis den er på et ark kalles det gjerne for flygeblad, men flere sider blir gjerne kalt pamflett i betydningen en kortere avhandling.

## Se også
* Skillingstrykk
*Brosjyre
*Flyveblad

## Referanser
Huset Hohenstaufen

**Hohenstauferne** (eller bare **stauferne**) var en sørvesttysk (schwabisk) adelsslekt. På 1100- og 1200-tallet var flere av slektens medlemmer konger og keisere i det tysk-romerske riket, deriblant keiser Fredrik Barbarossa. 

Perioden var preget av investiturstriden mellom pave og keiser. *Hohenstaufernes* motstandere welferne tok pavens parti både i Tyskland og i Italia. Motsetningene mellom partiene gjorde at man ikke klarte å bli enige om å velge en ny keiser etter Frederik 2. (avsatt 1248, død 1250).

Den keiserløse perioden to først slutt i 1274, da Rudolf 1. av Habsburg ble valgt til ny keiser.

## Referanser
Victory Tilly

**Victory Tilly** (født 5. mars 1995) er en svensk travhest (vallak) etter Quick Pay og Icora Tilly. Victory Tilly var verdens raskeste travhest etter å ha løpt på 1.08,9 over 1609 meter på The Meadowlands Racetrack i East Rutherford, New Jersey (USA) den 3. august 2002. Rekorden sto til Tom Ridge slo den med 1.08,6.
Hestens trener og kusk er Stig H. Johansson, som har uttalt at Victory Tilly er den beste hesten han noensinne har trent.
Hesten la opp i oktober 2006 pga. en alvorlig skade.

Totalt innkjørte premiepenger er 37&nbsp;705&nbsp;278 svenske kroner.

## Løpskarriere
*Starter: 101
*1. plasser: 70
*2. plasser: 12
*3. plasser: 4

Vinner av bl.a

*Svenskt Travderby 1999
*Åby's Stora Pris 2000 og 2002
*Oslo Grand Prix 2000
*Elitloppet 2000
*Nat Ray Trot 2002
Johan Michael Lund

**Johan Michael Lund** (født 2. september 1753 i Bergen, død 15. mai 1824 samme sted) var en norsk embedsmann.

Han var sønn av Bergens politimester og viseborgermester Claus Peter Lund og hustru Inger Margrethe Meyer. Han kom fra en preste- og embedsmannsslekt som nedstammer fra Morten Olafssøn Lund, som var prest i Stod på 1600-tallet.

Som ung reiste han til København, der han studerte jus og arbeidet som privatsekretær for Peter Frederik Suhm.

I 1776 ble han prokurator (kongelig oppnevnt sakfører) i Bratsberg amt. Der utgav han også et stykke topografisk litteratur, *Forsøg til Beskrivelse over Øvre-Tellemarken i Norge*.

I 1786 ble han lagmann på Færøyene. Han bodde på lagmannsgården på Steig i Sandavágur.

I 1805 vendte han tilbake til Bergen, der han i 1807 ble borgermester og i 1809 justisråd.

Mens han bodde på Færøyene, giftet han seg i 1791 med Anna Margrethe Djurhuus, datter av Færøyenes prost Andreas Djurhuus og hustru Maren Margrethe Wang. De fikk seks barn, hvorav sønnen Johan Grøn Lund ble den som førte slekten videre. Han ble prest i Sunnfjord og giftet seg med Cecilie, datteren til sorenskriver Nils Landmark.

## Referanser
Mitsubishi Ki-15

**Mitsubishi Ki-15** (alliert kodenavn: *«Babs»*) var et to-seters, japansk rekognoseringsfly.

Ki-15 viste tidlig svært gode ytelser, den andre prototypen satte ny rekord på distansen fra Japan til England, og flytypen var hurtig nok til at den under krigen med Kina kunne komme seg vekk fra alle jagerfly frem til kineserne tok i bruk Polikarpov I-16.

Under den andre verdenskrig ble Ki-15 fortsatt brukt i første linje frem til 1943 da flytypen ble overført til andre oppgaver. Mange Ki-15 ble også tatt i bruk som kamikaze-fly mot slutten av krigen.

## Varianter

**Ki-15-I** – Første produksjonsvariant levert til den japanske hær fra mai 1937. Utstyrt med en Nakajima Ha-8 stjernemotor med en ytelse på 640 hk.

**Ki-15-II** – Forbedret variant for hæren utstyrt med en Mitsubishi Ha-26-I stjernemotor med en ytelse på 900 hk. Satt i produksjon fra september 1939.

**C5M1** – Betegnelse på Ki-15-II levert til den japanske marinen.

**C5M2** – Forbedret variant for marinen utstyrt med en Nakajima Sakae stjernemotor med en ytelse på 950 hk.

## Spesifikasjoner

 

## Eksterne lenker
* Mitsubishi Ki-15 (Babs)
Fylkesvei 4732

**Fylkesvei 4732** går mellom Fjotartjørn og Maldalsgården i Sauda kommune.

Frem til 2019 hadde veien betegnelsen fylkesvei 720 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Elding

**Elding** (født 8. mai 1983, død 4. september 2008) var en svart norsk kaldblodshingst etter Rappfot og Elnett. Han satte rekorden sin, en kilometertid på 23,6ak, i 1992, og han har til sammen løpt inn  norske kroner. Løpskarrieren strakk seg fra 1986 til 1996. Han var mye brukt i kaldblodsavlen og er blant annet far til Spikeld, Moe Odin, Jentami og Lykke Gutten, samt minst  andre hester. 

## Referanser
To Catch a Predator

***To Catch a Predator*** er en omstridt amerikansk dokumentar-serie som gikk på NBC i USA fra 2004 til 2007. 

Deler av serien ble sendt på TVNorge vinteren 2008 under tittelen *Jakten på en overgriper*. TVNorges vurdering om å sende serien i Norge gikk ikke upåaktet hen. Per Edgar Kokkvold i Pressens Faglige Utvalg uttalte i desember 2007 at «Dette er i strid med god presseskikk og kan havne i Pressens Faglige Utvalg». Tross kritikken besluttet TVNorge i februar 2008 at de ville sende serien. Serien ble avsluttet samme år.

## Om serien
Programmet, som har vært vist på det amerikanske tv-nettverket NBC under paraplyen til nyhetsmagasinet «Dateline» siden 2004, er et skjult kamera-program hvor hensikten er å avsløre mennesker med en "pedofil" legning som søker seksuell kontakt med mindreårige. Meningen er å identifisere potensielle, seksuelle barnemisbrukere for deretter overlate dem til politiet. Fremgangsmåten NBC Dateline har benyttet er å lokke voksne mennesker som tror de chatter med mindreårige på nettet til et møte hvor seksuell kontakt er en del av avtalen. På møtestedet dukker tv-folk og politiet opp for å ta den "pedofile" personen på fersk gjerning.

Overgriperne eksponeres med fullt navn og bilde i tv-serien.

## Kritikk
Programmet har i USA vært omstridt av flere årsaker. Det er blant annet stilt spørsmål rundt lovligheten av de midler som programskaperne bruker for å lokke voksne mennesker. I Texas ble f.eks. over 20 "overgripere" løslatt p.g.a. strid rundt de legale sidene ved programmet og hvorvidt de hadde rett til å bruke politifolk på den måten.

I 2006 ble det skapt mye blest og strid rundt programmet da en som jobbet for påtalemakten i Texas begikk selvmord etter å ha blitt eksponert i programmet.

## Referanser
French Design

**French Design** (født i 2001) er en norsk travhest varmblods (vallak) etter Biesolo (FR) og Designed Victory. Hesten satt gjeldende norgesrekord på 1.11,1ak i Anders Jahres Pokalløp på Jarlsberg Travbane i 2007, i tillegg til tre banerekorder på norske totalisatorbaner. French Design har også tidenes raskeste åpning første 500m, med 1.06,4 i finalen av Sweeden Cup 2007.

Totalt innkjørte pengepremier er 2&nbsp;185&nbsp;448 NOK. Fast kusk er Hans Petter Tholfsen.

## Løpskarriere

*Starter: 57
*1. plasser: 21
*2. plasser: 8
*3. plasser: 12
Boris Godunov

:*For andre ting, se [[Boris Godunov (andre betydninger)]]

*'Boris Fjodorovitsj Godunov''' (russisk Бори́с Фёдорович Годуно́в; født 1552, død 13. april 1605) var Russlands regent fra 1598 til 1605.

Det var under Boris Godunov at Russland gikk inn i Den store urotiden.

## Referanser
Victor Hellern

**Victor Hellern** (født 20. februar 1928, død 5. januar 2016) var en norsk idéhistoriker. Han fikk Kongens gullmedalje for en avhandling om religionsfilosofen E.F.B. Horn i 1963. Avhandlingen ble gitt ut som bok i 1965. Hellern skrev en rekke andre bøker, blant annet lærebøker, vesentlig om emner innen kristendomskunnskap og idehistorie.

Hellern var også agronom i tillegg til å være cand.philol. og mag.art. i idéhistorie. Hellern var lektor på Valler videregående skole fra 1956 og rektor samme sted fra 1979 til 1993. Han fikk Kongens fortjenstmedalje i gull i 1991.

Hellern var medlem av Bærum kommunestyre for Høyre 1968-79 og formannskap 1972-79, samt  formann i skolestyret 1972-79.

## Bibliografi (i utvalg)
* *E. F. B. Horn – Religionsfilosofen som innleder den nyere tids teologi og forkynnelse i Norge* 1965 – 208 s. -Bibliografi s. 194-205
* *Kristendomskunnskap for ungdomsskolen*
* *Den norske skolens idegrunnlag* 1968

## Kilder
* To nekrologer i Aftenposten 19. januar 2016 side 52
NM i bandy 1976

**Norgesmesterskapet i bandy 1976** var det 59. norgesmesterskapet i bandy.

Mjøndalen vant seriemesterskapet. Mjøndalen, Ullevål, Stabæk og Drafn gikk til semifinale.

## 1. divisjon

## Sluttspill

;Semifinaler:
* Drafn–Stabæk          4-2  og  2-6
* Ullevål–Mjøndalen     1-2  og  4-4

;Finale:
Valle Hovin stadion, Oslo 29. februar 1976 – 1200 tilskuere
* **[[Mjøndalen Idrettsforening|Mjøndalen]]** – **[[Stabæk Bandy|Stabæk]]** 4-3 eeo.
*  2 min. 0-1 Lyder Folvar
*  9 min. 0-2 Lars Hauger
* 63 min. 1-2 Bjørn Gommerud
* 68 min. 2-2 Tore Walter Kristiansen
*110 min. 3-2 Tor Erling Gunnerud
*115 min. 3-3 Børre Hauger
*120 min. 4-3 Tor Erling Gunnerud

* Dommere: Pål Chr. Dahl, Ullevål og Arnfinn Halvorsen, Brevik.

## Kilder
* Einar Munthe-Kaas (red.) *Sportsboken 1976*, s. 271. Dreyer Bok. ISBN 82-7096-236-5.
Freya (radar)

**Freya gerät** var en radartype utviklet i Tyskland på 1930-tallet. De første operative testene tok til i 1937, og radartypen ble bestilt til og installert på tyske marinefartøyer i 1938. Radaren var oppkalt etter den norrøne gudinnen Frøya. 

Freya-radarer var ment som deteksjonsradarer for å detektere fly på lang avstand. Maksimal rekkevidde var ca. 160 kilometer. Radaren var ment å samarbeide med en større radar, FuMo 214 «Würzburg-Riese», som var tyskernes primære målfølgende radar. 

Radaren opererte med en bølgelengde på 1,2 meter, 1/10 del av bølgelengden til den daværende britiske radarkjeden Chain Home. Chain Home var bygget ut langs hele den engelske kysten som vendte mot det europeiske fastland. Freya benyttet i tillegg en mye mindre antenne, som gjorde den mer anvendelig, og hadde bedre oppløsning, som gjorde det mulig for operatøren å skille mellom mål, avgjøre målets størrelse og ikke minst å skille mål fra radarstøy. 

Ulempen var at Freya tok lang tid å bygge, og at utstyret var mye mer komplisert enn Chain Home-radarene. Dette gjorde at Freya (eller tysk radar generelt) ikke var spesielt utbredt, og i alle fall ikke på begynnelsen av krigen. Utviklingen av nye og forbedring av eksisterende radarsystemer i Tyskland fikk også en knekk da den tyske overkommandoen i 1940 gav ordre om å kansellere alle prosjekter som ville ta mer enn ett år å fullføre. Ved krigens utbrudd i september 1939 var bare åtte radarsett på land operative, mens det senere ble bygd et stort antall. Freyastasjoner ble bygget en rekke steder i Norge i løpet av krigen. Et sted var på Hankø med samvirkende to «Würzburg-Riese» noe sør for Onsøy kirke. 

Freya var i bruk gjennom hele krigen. 


Fil:Pole_Freya_radar_illustration.png|En polar Freya-antenne
Fil:Limber Freya radar illustration.png|Bildene er fra TM E 11-219 "Directory of German Radar Equipment"
Copiad

**Copiad** (født 2. juli 1989) er en svensk varmblods travhest etter Texas og Bibbi Girl. Hestens rekord er 1.10,7 pr. km over 1609 meter. Copiad svsluttet karrieren i 1996 etter symptomer på overtrening. Totalt innkjørte premiepenger var 15&nbsp;861&nbsp;650 svenske kroner. Trener og kusk var Erik Berglöf.

## Løpskarriere
* Starter:  81
* 1. plasser:  50
* 2. plasser:  9
* 3. plasser:  6

Blant de viktigste seirene er:
* Elitloppet i 1994 og 1995
* Oslo Grand Prix i 1994 og 1995
* Finlandia Ajo i 1994
* Olympiatravet i 1995 og 1996
* Preis der Besten i 1995

## Eksterne lenker
*